

Na osnovu člana 21 Statuta Javnog preduzeća za upravljanje morskim dobrom, člana 5 i 7 Zakona o morskom dobru ("Sl. list RCG", br. 14/92, 27/94 i „Sl.list CG“, br. 51/08, 21/09, 73/10 i 40/11) a u vezi sa članom 10 stav 1 alineja 12, članom 29 stav 1 i članom 39 stav 3 Zakona o državnoj imovini ("Sl. list CG", br. 21/09 i 40/11), članova 4, 29 i 31 Uredbe o prodaji i davanju u zakup stvari u državnoj imovini (“Sl. list CG” br. 44/10 ), saglasno Odluci o davanju u zakup/na korišćenje djelova morskog dobra prema Programu privremenih objekata i Atlasu crnogorskih plaža i kupališta Javnog preduzeća broj:0203-638/13-1 od 27.02.2019.godine na koju je Vlada Crne Gore dala saglasnost zaključkom broj:07-263 od 07.02.2019.god, Odluke Upravnog odbora broj:0203-1203/8 od 27.04.2021.godine, Javno preduzeće za upravljanje morskim dobrom objavljuje

**P O N O V LJ E N I J A V N I P O Z I V**

**ZA PODNOŠENJE PONUDA ZA ZAKUP LOKACIJA ZA SPORTSKO REKREATIVNE AKTIVNOSTI NA VODI**

**BROJ:0207-2079/1 OD 05.07.2021.GOD.**

1. Predmet javnog poziva je zakup **lokacija za sportsko rekreativne aktivnosti na vodi** prema Izmjenama i dopunama Programa privremenih objekata u zoni morskog dobra za period 2019-2023. god. koji je donijelo Ministarstva održivog razvoja i turizma broj 01-40/142 od 29.06.2020.

i to:

# 1. Opština Bar

**1.1.**  Privremena lokacija za sportsko rekreativne aktivnosti na vodi na Sutomorskoj plaži, na zapadnom kraju plaže na lokaciji »Đurića potoka« koja podrazumijeva postavljanje montažno demontažnog privremenog objekta-kioska za prodaju tiketa, na kat.parceli 2115/1 KO Sutomore, lokacija označena **3.2** u Izmjenama i dopunama Programa privremenih objekata i plutajući privremeni objekat-platforma za pristajanje i privez plovnih objekata, u akvatorijumu ispred kat.parcele 2115 KO Sutomore, lokacija označena **3.3** u Izmjenama i dopunama Programa privremenih objekata u zoni morskog dobra za period 2019-2023. god. za opštinu Bar.

*Postavljanje pontona će se odobriti isključivo nakon dobijanja saglasnosti od strane lučke kapetanije.*

**Namjena**: sportsko rekreativne aktivnosti na vodi

**Dimenzije**: površina objekta–kioska P= 20 m2

ponton max dužine 50 m

Minimalna cijena korišćenja/zakupa: **6.000,00 €**

# Minimalne cijene godišnjeg zakupa date su bez uračunatog PDV-A.

**II Način**

Davanje u zakup vrši se putem prikupljanja ponuda.

# III Uslovi

# 3.1 Privremene lokacije daju se u zakup bez postavljenih objekata i infrastrukturne opremljenosti.

Lokacijama se pristupa preko postojećih staza i pristupnih komunikacija a izuzetno ukoliko se pristupna staza nalazi na privatnoj parceli izabrani ponuđač je dužan da za korišćenje iste obezbijedi saglasnost vlasnika.

**3.2. Naknada za korišćenje/zakupnina**

**Minimalne cijene sezonskog zakupa za 2021.godinu date su bez uračunatog PDV-A.**

**Minimalna cijena zakupa, odnosno zakupnina/naknada za korišćenje morskog dobra se uvećava za iznos PDV-a.**

Minimalna cijena za svaku lokaciju obračunava se na sezonskom nivou saglasno Cjenovniku početnih naknada iz 2019. god. koji je utvrdilo Javno preduzeće za upravljanje morskim dobrom. Minimalna cijena se odnosi na kalendarsku godinu bez obzira kad je ugovor zaključen.

**Uvažavajući da je Zaključcima Upravnog odbora Javnog preduzeća broj:0203-1203/8 od 27.04.2021.godine planirana izmjena cjenovne politike, odnosno usvajanje inoviranog Cjenovnika početnih naknada za korišćenje/zakup morskog dobra, naknada za 2022. i 2023.godinu biće utvrđena aneksom ugovora.**

Zakupnina/naknada za korišćenje morskog dobra plaća se u cjelini u momentu zaključenja ugovora ili u najviše 3 (tri) rate od kojih prva rata dospijeva u momentu zaključenja ugovora uz obavezu izabranog ponuđača da u momentu zaključenja ugovora dostavi Javnom preduzeću originalnu, bezuslovnu i naplativu na prvi poziv bankarsku garanciju za plaćanje preostalog iznosa zakupnine, koji je uvećan za iznos PDV-a.

Prilikom zaključenja ugovora o korišćenju morskog dobra sa izabranim ponuđačem, nakon realizovanog javnog poziva, u cilju umanjenja negativnih ekonomskih efekata izazvanih pandemijom korona virusa na osnovu Prijedloga mjera podrške građanima i privredi br. 0201-419/1 od 01.02.2020.god. i tačke 22. zaključaka br. 0201-419/2 od 02.02.2021.god. umanjiće se ugovorena naknada za korišenje morskog dobra za 2021.god. korisnicima/zakupcima koji obavljaju sezonsku djelatnost na kupalištima, privremenim lokacijama, pristaništima i dr. u zoni morskog dobra u visini od 50% od ugovorene godišnje/sezonske naknade za korišćenje morskog dobra.

**3.3. Vrijeme zakupa**

Ugovori se zaključuju za tekuću godinu računajući od dana zaključenja ugovora do **31.12.2021. god.** uz mogućnost godišnjeg produženja za period od 2 ( dvije ) godine, odnosno do **31.12.2023.god**. **pod** uslovom da je korisnik/zakupac izvršio obaveze predviđene ovim ugovorom, da ugovor nije jednostrano ili sporazumno raskinut ili u slučaju da je pokrenut sudski spor između Javnog preduzeća i Korisnika/Zakupca zbog neispunjenja ugovorom preuzetih obaveza.

**IV. Uslovi za ponuđača**

Pravo učešća imaju privredna društva, druga pravna lica i preduzetnici registrovani za turističke usluge koje uključuju sportsko-rekreativne i avanturističke aktivnosti i imaju stručno osposobljeno lice sa licencom/​sertifikatom za pružanje pojedinih vrsta sportsko-rekreativnih i avanturističkih aktivnosti, pojedinačno ili kao grupa ponuđača u zajedničkoj ponudi, konzorcijum koji ispunjavaju uslove iz Javnog poziva.

Ponuđač može biti domaće ili strano privredno društvo, pravno lice ili preduzetnik pojedinačno ili kao grupa ponuđača u zajedničkoj ponudi, konzorcijum koji ispunjavaju uslove iz Javnog poziva.

Članovi zajedničke ponude moraju u ponudi dostaviti ugovor o konzorcijumu, u kojem će biti navedeno ko je nosilac zajedničke ponude i njegova ovlašćenja. Svi članovi zajedničke ponude dužni su da dostave tražene dokaze i dokažu ispunjenost uslova javnog poziva, izuzev Garancije ponude koja treba da glasi na nosioca konzorcijuma.

Tražene uslove Ponuđač je dužan da ispuni u momentu podnošenja ponude.

Privredno društvo, pravno lice ili preduzetnik iz prethodnog stava može zakupiti/koristiti samo jednu lokaciju za sportsko rekreativne aktivanosti.

Privredno društvo može konkurisati za više lokacija za sportsko rekreativne aktivnosti na vodi a u slučaju da njegova ponuda bude izabrana kao najpovoljnija za više lokacija, ugovor može zaključiti samo za jednu lokaciju, odnosno lokaciju po sopstvenom izboru.

**V  Sadržaj ponude**

**Ponuda obavezno sadrži :**

**5.1. Podatke  o ponuđaču i dokaze o podobnosti ponuđača,** privredna društva, pravna lica ili preduzetnike:

-Naziv i adresu sjedišta, ponuđenu cijenu, Izjavu o prihvatanju svih uslova i obaveza iz Javnog poziva i tenderske dokumentacije, kao i izjavu-saglasnost da se lični podaci obrađuju u postupku, osnosno Obrazac A Javnog preduzeća;

-dokaz o registraciji (Izvod iz CRPS sa podacima o ovlašćenim licima ponuđača ne stariji od 6 mjeseci) za turističke usluge koje uključuju sportsko-rekreativne aktivnosti.

-rješenje o PIB pravnog lica/preduzetnika,

-rješenje o registraciji PDV-a, ukoliko je ponuđač obveznik PDV-a, ukoliko ponuđač nije obveznik PDV-a dužan je da dostavi potvrdu od Poreske uprave Crne Gore da ponuđač nije obveznik PDV-a,

- uvjerenje mjesno nadležnog Osnovnog suda da se protiv privrednog društva, pravnog lica i odgovornog lica u pravnom licu ne vodi krivični postupak,

- uvjerenje Ministarstva pravde da se privredno društvo, pravno lice/preduzetnik ne nalazi u kaznenoj evidenciji za neko od krivičnih djela organizovanog kriminala sa elementima korupcije, pranja novca i prevare,

- uvjerenje Ministarstva pravde da se odgovorno lice u privrednom društvu, pravnom licu ne nalazi u kaznenoj za neko od krivičnih djela organizovanog kriminala sa elementima korupcije, pranja novca i prevare,

-potvrda Poreske uprave da su uredno izvršene sve obaveze po osnovu plaćanja poreza i doprinosa za period do 90 dana prije javnog otvaranja ponuda,

-dokaz da ima zaposlenog ili ugovor o angažovanju stručno osposobljeng lica (instruktor, trener, učitelj) odnosno lice koje je položilo stručni ispit za pružanje usluga ( upravitelj čamaca i dr.) koja imaju domaću ili međunarodnu licencu/sertifikat za pružanje tih usluga izdatu od odgovarajuće asocijacije.

Ukoliko je ponuđač strano pravno lice dokumentaciju iz tačke 5.1. alineje 2, 3, 4, 5, 6 i 7. izdatu od nadležnog organa iz države u kojoj je osnovano društvo, dužan je dostaviti prevedenu na crnogorski jezik, ovjerenu od strane sudskog tumača.

**5.2.** **Originalnu bankarsku garanciju** ponude  koja mora biti bezuslovna, „bez prigovora“ i naplativa na prvi poziv sa rokom važenja minimum 90 dana od dana otvaranja ponude.

**Iznos bankarske garancije ne može biti manji od visine ponuđene cijene godišnjeg zakupa.**

**5.3. Ostale dokaze – fakultativni dokazi koje može dostaviti ponuđač**

5.3.1.Ugovor o korišćenju morskog dobra za 2018., 2017. i 2016.godinu isključivo za lokaciju koja je predmet ponude, ako je ponuđač bio raniji korisnik/zakupac lokacije za koju se ponuda odnosi.

**5.4.** Potrebni dokazi dostavljaju se **u formi originala ili ovjerene fotokopije**. Dokazi ne smiju da budu stariji od šest mjeseci od dana javnog otvaranja ponuda, osim rješenja o PIB pravnog lica/preduzetnika, rješenje o registraciji PDV-a i druga odobrenja nadležnih organa u zavisnosti od perioda važenja.

**5.5.Ponude se dostavljaju na Crnogorskom jeziku.**

**VI  Kriterijumi za izbor najpovoljnijeg ponuđača**

**6.1.** Rangiranje i ocjena ispravnih i prihvatljivih ponuda vrši se prema sledećim kriterijumima:

|  |  |
| --- | --- |
| **PONUĐENI IZNOS GODIŠNJE ZAKUPNINE/NAKNADE ZA KORIŠĆENJE MORSKOG DOBRA** (A) | **70** |
| **REFERENCE I ISKUSTVO** (B)  Ponuda dosadašnjih/ranijih korisnika lokacije na koju se ponuda odnosi :  ugovor o korišćenju morskog dobra 2018, 2017. i 2016.god. (3x10 bodova po godini)  najviše ......................................................................................................................................................... 30 bodova | **30** |
| Y=A+B **UKUPNO** | **100** |

**6.2.** Po osnovu referenci i iskustva boduju se :

Ponude dosadašnjih/ranijih zakupaca lokacija na koje se ponuda odnosi.

Iskustvo i reference vrednuju se samo za lokaciju koju je ponuđač prethodno koristio, a ne za druge lokacije koje su predmet javnog poziva.

Iskustvo i reference neće se vrednovati u slučaju da je zakupac odustao od ugovora tokom perioda korišćenja.

U slučaju da je u toku trajanja ugovora uz saglasnost Javnog preduzeća izvršen prenos prava i obaveza sa jednog lica na drugo, svakom od tih lica priznat će se iskustvo i reference samo za onu godinu/ne koju su stvarno koristili.

**6.3.** Metod ocjenjivanja svakog elementa Ponude koji podliježe bodovanju je sljedeći:

6.3.1. Zakupnina/Naknada za korišćenje morskog dobra

Cijena fiksnog iznosa zakupa/naknade za korišćenje morskog dobra predstavlja novčani iznos u EUR obračunat po Cjenovniku početnih naknada za korišćenje morskog dobra.

Maksimalni broj bodova koji se može dodijeliti po osnovu kriterijuma ponuđene zakupnine je 70 bodova.

Bodovanje ponuđene zakupnine biće obavljeno na sljedeći način: Ponuda sa najvišom ponudjenom zakupninom dobiće maksimalni broj bodova za ovaj kriterijum, a ostale Ponude dobijaju proporcionalno manji broj bodova, po formuli : **A = (A1 / Amax) x 70**

* A - broj poena dodijeljen Ponuđaču na osnovu ponuđene zakupnine
* A1 - Zakupnina, ponuđena od strane Ponuđača čija se Ponuda ocjenjuje
* Amax – maksimalna zakupnina ponuđena na Tenderu za predmetnu lokaciji.

6.3.2. Reference i iskustvo

Prilikom ocjene ovog kriterijuma Tenderska komisija će uzeti u obzir Ugovor o korišćenju morskog dobra 2018, 2017. i 2016.god. (3x10 bodova po godini) najviše / **B** ................................................................................. 30 bodova

Maksimalan broj bodova koji može biti dodijeljen po osnovu reference i iskustva je **30 bodova**.

6.3.3. Ukupan broj bodova je zbir bodova po oba kriterijuma Y= A+B

**VII Sprovođenje postupka**

7.1. Ponuđač sačinjava i podnosi ponudu u skladu sa Javnim pozivom i tenderskom dokumentacijom. Rok važenja ponuda je 90 dana od dana otvaranja.

7.2. Ponuđač može u roku za dostavljanje ponude da istu mijenja i dopunjava ili da u pisanoj formi odustane od ponude.

7.3. Promjena i dopuna ponude ili odustajanje od ponude ponuđač dostavlja na isti način kao i ponudu. Ponuđač može odustati od ponude, bez aktiviranja priložene garancije ponude, najkasnije do roka (dan, vrijeme, sat) određenog javnim pozivom za predaju ponude na arhivi Javnog preduzeća. U slučaju odustanka od ponude prije isteka roka određenog za dostavljanje ponude ista se vraća ponuđaču neotvorena.

7.4. Ponude koje su primljene nakon isteka Javnim pozivom određenog roka odbijaju se kao neblagovremene i vraćaju se neotvorene ponuđaču, konačnom odlukom-rješenjem o izboru najpovoljnije ponude.

7.5. Ponude pravnih lica (ranijih korisnika) odbijaju se kao neprihvatljive i neće biti predmet vrednovanja, ukoliko je :

-protiv ponuđača (ranijeg korisnika) Javno preduzeće pokrenulo sudski postupak zbog neispunjavanja ugovorenih obaveza,

-sa ponuđačem (ranijim korisnikom) Javno preduzeće raskinulo ugovor zbog teže povrede ugovorne obaveze.

7.6. Postupak davanja u zakup sprovode Tenderske komisije koje imenuje Direktor Javnog preduzeća.

Tenderska komisija vrši preuzimanje ponuda sa arhive Javnog preduzeća, otvaranje ponuda, rangiranje ponuda za koje ocijeni da su formalno ispravne, odnosno da sadrže sve dokaze, koji su traženi tekstom javnog poziva i koje su ukupno prihvatljive, utvrđuje rang listu, donosi odluku o glavnoj stvari i odlučuje po prigovorima.

7.7. Nezatvorene (neuredne) ponude odbijaju se kao nevažeće i u stanju u kojem su uručene biće vraćene ponuđaču, nakon okončanja postupka .

Neispravna je ponuda koja nije sačinjena u skladu sa uslovima Javnog poziva.

7.8. Odluka Tenderske komsije se dostavlja na adresu koju je ponuđač označio u ponudi ili neposrednim uručenjem na Arhivi Javnog preduzeća.

U slučaju da Odluka i/ili ostali podnesci ne budu uručeni na adresu označenu u ponudi ponuđača, isto će biti postavljeno na oglasnoj tabli i internet stranici Javnog preduzeća www.morskodobro.com. Istekom roka od 5 (pet) dana od dana oglašavanja smatrat će se da je lice uredno obavješteno, nakon čega će teći rokovi za sprovođenje radnji u postupku.

# VIII Vrijeme i mjesto preuzimanja tenderske dokumentacije

# Na nadmetanju (tenderu) mogu učestvovati isključivo ponuđači koji otkupe tendersku dokumentaciju.

# Zainteresovanim ponuđačima ili njihovim ovlašćenim predstavnicima, nakon uplate označenog iznosa za otkup tenderske dokumentacije, dokaz o uplati dostavljaju na e-maila adresu: [jpmdcg@t-com.me](mailto:jpmdcg@t-com.me) ili neposredno kod ovlašćenog službenika Javnog preduzeća. Tenderska dokumentacija se dostavlja e-mailom, na e-mail adresu sa koje je dostavljen dokaz o uplati ili drugu e-mail adresu koju je označio zainteresovani ponuđač, sa obavezom zainteresovanog ponuđača da potvrdi prijem e-maila sa tenderskom dokumentacijom ili se uručuje zainteresovanom licu neposredno.

# Dokumentacija se otkupljuje svakog radnog dana na način opisan u prethodnom stavu od 8,30 do 14 časova (sa pauzom od 11.30-12.00 časova), od dana objavljivanja Javnog poziva do 15.07.2021.god

Cijena tenderske dokumentacije iznosi 50.00 eura a uplata se vrši na žiro račun broj 520-3172-65 kod Hipotekarne banke sa naznakom „otkup tenderske dokumentacije za kupalište broj\_\_\_\_\_\_\_\_\_\_\_\_\_\_\_“.

Tenderska dokumentacija sadrži:

1. Nacrt Ugovora o zakupu/korišćenju morskog dobra,

2. Obrazac A koji sadrži Izjavu o prihvatanju svih uslova iz javnog poziva, Nacrta ugovora i tenderske dokumentacije i Izjavu kojom ponuđač izražava pristanka da se njegovi lični podaci obrađuju radi učešća u javnom pozivu,

3. Nacrt opštih uslova za postavljanje privremenih objekata.

# 

# IX Način, vrijeme i mjesto podnošenja ponuda

9.1. Ponuđač je dužan da ponudu pripremi kao jedinstvenu cjelinu i da svaku prvu stranicu svakog lista i ukupni broj listova ponude označi rednim brojem (1/20, 2/20...) osim bankarske garancije koja ne mora biti uvezana i numerisana.

Ponuda mora biti povezana jednim jemstvenikom tako da se ne mogu naknadno ubacivati, odstranjivati ili zamjenjivati pojedinačni listovi, a da se pri tome ne ošteti list ponude.

9.2. Ponuda zahtijevana Javnim pozivom dostavlja se u odgovarajućem zatvorenom omotu (koverat) na način da se prilikom otvaranja ponude može sa sigurnošću utvrditi da se prvi put otvara.

Na omotu ponude navodi se: naziv ponuđača, broj javnog poziva, broj lokacije iz javnog poziva za koju se dostavlja i na koju se odnosi ponuda i to tekst: „PONUDA PO JAVNOM POZIVU BR. \_\_\_\_\_\_\_\_\_\_\_\_\_\_\_\_\_\_\_“, „“LOKACIJA POD REDNIM BROJEM \_\_\_\_\_\_\_\_\_\_\_\_\_\_\_IZ JAVNOG POZIVA“.

Ponude se dostavljaju svakog radnog dana od 08.30 do 16.00 časova od dana objavljivanja ovog poziva neposrednom predajom na arhivi Javnog preduzeća, do **16.07.2021.god. do 11:00 časova**.

# X Mjesto i datum otvaranja ponuda

Javno otvaranje kojem mogu prisustvovati svi ponuđači, održaće se u Sali na I spratu poslove zgrade Javnog preduzeća u Budvi dana **16.07.2021.god. u 13 časova**.

# XI Zaključenje ugovora

Učesnici na tenderu imaju pravo prigovora na odluku, Tenderskoj Komisije u roku od pet dana od dana dobijanja Odluke o izboru najpovoljnijeg ponuđača.

Odluka Tenderske komisije po prigovoru je konačna.

Izabrani ponuđač je dužan da u roku od 15 dana od konačnosti odluke o izboru najpovoljnije ponude zaključi ugovor o korišćenju morskog dobra.

Ponuđači koje nijesu izabrani mogu da preuzmu bankarske garancije ponude u roku od 8 (osam) dana od dana zaključenja ugovora sa najpovoljnijim ponuđačem. U slučaju da se prvorangirani ponuđač povuče iz nadmetanja, odnosno ukoliko se ne potpiše ugovor u određenom roku aktiviraće se njegova garancija ponude, a Javno preduzeće će pozvati na zaključenje ugovora sledećeg rangiranog ponuđača u skladu sa redosljedom plasmana ponuda. U slučaju odustanka ili odbijanja svih rangiranih ponuđača da potpišu ugovor Tenderska komisija će proglasiti tender neuspjelim.

**XII** Javni poziv objavljuje se dnevnom listu „Vijesti“ i na internet stranici Javnog preduzeća.

**XIII** Sve potrebna informacije mogu se dobiti na brojeve telefona 033 452-709 i 033 451-716. Služba za ustupanje na korišćenje morskog dobra.